જામનગરના કડિયાવાડમાં લાખાણી શેરીમાં એકલા રહેતા ચંદ્રકાંતભાઈ મોહનલાલ નાનાણી નામના સિત્તેર વર્ષના કડિયા વૃદ્ધ તા.૭ની રાત્રે નિદ્રાધીન થયા પછી અંદાજે ત્રણેક વાગ્યે બારણું ખખડતા આ વૃદ્ધે કોણ છે? તેમ પૂછયું હતું પરંતુ તેનો પ્રત્યુત્તર નહીં મળતા ચંદ્રકાંતભાઈએ બારણું ખોલ્યું હતું. આ વેળાએ જ તેઓને ધક્કો મારી ઘરમાં ઘૂસી ગયેલા ત્રણ અજાણ્યા શખ્સોએ આ વૃદ્ધને ઢીકાપાટુનો માર મારી મોઢા પર ઓશીકા વડુ ડૂચો દીધા પછી બે મોબાઈલ ઉપાડી લઈ ચંદ્રકાંતભાઈના ગળામાંથી અંદાજે સાડા ત્રણ તોલા વજનનો સોનાનો ચેન લૂંટી લીધો હતો.